Groschgården

Groschgården, som i dag heter Landkredittgården med adresse Karl Johans gate 45, ble tegnet av arkitekt Bernhard Christoph Steckmest. Bygningen stod ferdig 1897.

Bygningen
Bygningen har en spesiell komposisjon og materialbruk, og er utført i polykrom tegl og sandsten. Den har  et hjørnetårn flankert av to gavler. Detaljeringen er inspirert av middelalderske stilforbilder (nyromansk stil), men gården har elementer fra flere stilperioder, i det som kalles historisme og som dominerte bygårder fra de siste tiårene av 1800-tallet. At den er en 1800-talls bygning, sees i etasjenes komposisjon og i de store butikkvinduer i de to nederste etasjene. I fasadens første etasje finnes arkitektens navn innhugget. Denne form for signering forekommer på svært få bygninger i Oslo. 

Bygningen ble oppført på Byantikvarens gule liste i 1976 som verneverdig.

Litteratur
 Christensen, Arne Lie: Groschgården - fra monstrum til pepperkakehus. Om skiftende syn på kulturminner og verneverdier. I Byminner nr.1-2007, s.2-21

Eksterne lenker

  Om arkitekt Steckmest


Kategori:Karl Johans gate
Kategori:Forretningsbygg i Oslo
Kategori:Historisme
Kategori:Kulturminner i Sentrum (Oslo)
Kategori:Byggverk fullført i 1897